**Szakdolgozat bemutatásának kötelező elemei**

A szakdolgozat bemutatására 15 perc áll rendelkezésre. Attól függően, hogy milyen jellegű a dolgozat, kérjük, hogy a következő szempontok alapján készítsék el a prezentációkat!

**Tartalmi jellemzők:**

**Saját vizsgálaton alapuló, empirikus jellegű munka és innovatív jellegű dolgozat**

1. Bevezetés
* téma kijelölése, a témaválasztás indoklása,
* téma elhelyezése a szakirodalomban,
1. Szakirodalmi összefoglaló
* a tartalomjegyzéknek megfelelő, a dolgozatban kifejtett szakirodalmi állítások, rövid, koherens kivonata, hivatkozásokkal együtt (tehát: ahogyan felépül a dolgozat irodalmi összegzése, annak megfelelően kérjük a prezentáció felépítését is)
1. A vizsgálat célja, hipotézisei
2. Módszerek
* résztvevők,
* eszközök: a vizsgálat során használt eszközök bemutatása,
* eljárás: a tesztfelvétel módja, jellemzői,
* adatelemzési eljárás
1. Eredmények
2. Következtetések
3. A prezentáció során felhasznált szakirodalmak listája

**Történeti feldolgozás és elméleti jellegű szakdolgozat**

1. Bevezetés
* téma kijelölése, a témaválasztás indoklása,
* téma elhelyezése a szakirodalomban,
1. Szakirodalmi összefoglaló
* a tartalomjegyzéknek megfelelő, a dolgozatban kifejtett szakirodalmi állítások, rövid, koherens kivonata, hivatkozásokkal együtt,
* a szakirodalmi ismeretek szintetizálásának bemutatása a saját szempontok alapján, önálló elemzések kiemelése
1. Hipotézis, ha releváns
2. Következtetések
3. A prezentáció során felhasznált szakirodalmak listája

**A bemutató formai jellegzetességei**

* a címdia tartalmazza: a dolgozat címét, készítőjének nevét, konzulens(ek) nevét, az intézmény pontos nevét, várost, dátumot;
* egyszerű hátteret válasszanak, amelyhez képest érdemes kontrasztos betűszínt használni (sötét háttér – világos betű, világos háttér – sötét betű), illetve egyszerű betűtípust (lehetőség szerint kerüljék az egyedi betűtípust a kompatibilitási problémák miatt);
* a betűk, táblázatok, diagramok mérete legyen jól olvasható, áttekinthető (ellenőrzés: álljon a laptop monitorjától 2-3 méterre, ha jól olvasható, akkor megfelelő lesz a betűméret);
* minden diának legyen címe;
* szemléltetésre bátran használjanak a dolgozatból kiemelt diagramokat, táblázatokat, szemléltető elemeket a fentiek figyelembe vételével;
* a bemutató legyen áttekinthető és tagolt.